El programa d'oci per a adolescents Lluna Plena proposa les activitats per a febrer
15 de febrer 2018

La regidoria de Joventut de l'Ajuntament de Sagunt presenta el programa d'oci per a adolescents Lluna Plena per a este mes de febrer. Amb la col·laboració del grup de Corresponsals dels I.E.S, la regidoria oferirà activitats per als més jóvens el 16, 17 i 24 d’este mes.

Demà, divendres 16, el Casal Jove del Port de Sagunt acollirà la Lluna Plena Nocturna, que tindrà lloc de 22.00 a 01.00 hores. Els alumnes de l'Escola d'animació Morvedre han preparat una nit del terror on hauran partides de jocs de rol (Homes llop de Castonegro), un túnel del terror, una _escape room_, etc. Totes les activitats són per a majors de 16 anys.

El dissabte 17 serà el torn de Lluna Plena Natura. Amb el propòsit de realitzar una eixida o excursió cada mes, després de l'eixida al gener a la neu, este dissabte els més jóvens gaudiran d'una escapada multiaventura per a iniciar-se en l'escalada i tirolina. La destinació serà l'Alcora i les inscripcions acaben hui dijous 15 en el Casal Jove i en el C.C. Mario Monreal.

Per al cap de setmana vinent també hi ha activitats programades, com les del dissabte 24, de 18.00 a 21.00 hores, amb una Lluna Plena repleta d'activitats com els tallers de cuina creativa, de Just Dance i de karaoke, a les 18.00 hores; el taller de batukada, a les 18.30 hores; els tallers de hena i ball urbà, a les 19.00 hores; i el taller de dibuix, a les 19.30 hores. També hi haurà tornejos de jocs tradicionals, de rol, de videojocs, de karaoke, etc. Tot açò en el Casal Jove del Port de Sagunt.

A més, el dissabte 24 la regidoria de Joventut posarà gratis un servei d'autobús per al Héroes Cómic Con a València, després de l'èxit aconseguit en les edicions del Bus Manga. L'últim dia per a reservar la plaça de l'autobús serà el dimecres 21 de febrer.

Per a més informació sobre les activitats, acudir al Casal Jove o al Centre Cultural Mario Monreal, o en la web [www.llunaplena.saguntjove.es](http://www.llunaplena.saguntjove.es/)

![](/media/hhrlq04h/79cartel_dia_16_cuerpo.png)  
  
 

*   [](http://www.facebook.com/sharer.php?u=https://aytosagunto.es/va/actualitat/el-programa-d-oci-per-a-adolescents-lluna-plena-proposa-les-activitats-per-a-febrer/ "Facebook")
*   [](http://twitter.com/share?url=https://aytosagunto.es/va/actualitat/el-programa-d-oci-per-a-adolescents-lluna-plena-proposa-les-activitats-per-a-febrer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-d-oci-per-a-adolescents-lluna-plena-proposa-les-activitats-per-a-febrer/ "Linked In")
*   [](mailto:?body=https://aytosagunto.es/va/actualitat/el-programa-d-oci-per-a-adolescents-lluna-plena-proposa-les-activitats-per-a-febrer/)